SEMMUS N ISEGGWASEN UR ANNAYEΓ TIFA— July 10, 2013 0 181
Ilula g useggwas n 1989 g Tizi n Imnayen, Asafar d inerzi g tdidaktikt n tutlayt tafransist g Tmesna (Rabat). Isnulfa g tizwuri n 2009 « Asirem AmaziY », taYmist n imezraw imaziYẓriten n Tmesna. Ar awed itturu isefra s tmaziɣt.
Ur idneY teYri g tesnawit xes kan wussan drusnin temmutey. TaYul s Tmesna i baba-nnes twuri, zzenzin tigemmi, ffYen Tizi-n-Imnayen. Awilan ayed da nn-ttagga unẓul maka Yur bbaḥellu-nnes g Ufrekla ag t-inn-tezzruy. Meqqar tedda s wugar n semmus n iseggwasen-aya ur tt-annayeY da ttamẓeY ineYmisen-nnes, tameẓ winu. Tara, illis n eettis ayed itteddun ingeraY, da Yures d-ttekka awed ar kraṭ tikkal g useggwas, tawey azul ig tedda, trar-t-id ig d-ttaYul. Segmi ayed ddiY s tesdawit ayed bbin ineYmisen n Tifawt smi ur iqqimi umazan ingeraY, tuwel Tara.
Aya illa faysbuk (Facebook), da ttYimaY mmenḍreY iwenniten-nnes Yef tewlafin n ka n imeddukkal. Ku tikkelt iniY ad as-azneY tabrat. Yan wass neccebY-as g uwennit, trar-d, ur ides sawleY xes tamrilt, geY ides ad nemnala g ka g isasuten n Sswisi. Zrin wussan i-ibḍan d temnilit Yef nemga zund tiwusa d iseggwasen. DdiY ad mnaggareY d yan umdan kkiY ssneY. Ass-a awed udem-nnes ur Yuri illi g iYef. AYenzur, allen tixatarin d wazzar iṭṭfen s tẓuYi hil ayed kettiY. S uzegzel, tatkut.
Yusa-d xla umhad maka fafaY-d zik. Ur d-telkim tizi giY d Tifawt allig druY iga iYef-inu amellal s iciban. FfYeY-d g tesdawit ruleY allig mmekluY g Lqamra. Imi g tesdawit ssardeY, udem g tisit mniY. KerḍeY azzar, cicceY tujjut, geY ad sikkeY ccita n teYwmas i tmuwwa sellas i ufud-inu irgag s lvibrur n ttiliYri.
– Alu !
– Wi, Eeddi !
Awiyha-new nettat, rareY-as:
– Tifa, mani-kem
– Mani-k keyyin
– Nek, ha-yi g tesdawit. Mandi g tellid ad nn-dduY
– LliY tama n lina, aYerbaz-ddaY n tsegda.
Asin-i iḍaren-inu ar dinnaY, kkseY-d lmucwaṛ allig sefḍeY udem, tegra-i-d g ubrid yat tidi tasemmaṭ. Ig seksuY da, ig seksuY s dinn ar ttinigeY Tifa walu-tt. UYuleY YreY-as, afeY-tt-nn awed nettat imkinnaY. Tekka ddaw ddilit n imi amajjyal n uYerbaz, tentel. Ur inni ad tt-yinniy xes unna ikkan tama-nnes. G ueraq annayeY-tt-nn, uteY-as s ufus. Nemyasay g irbi amm nga imeddukkal netta semmus n iseggwasen-aya neY ugar ur iwti imi-inu winnes. ImkilliY-nnes, ur tzur ur tqermim, ur tYwezzif ur tgwezzil, azzar tebbi-t. Timnilit tamezwarut tga xes id ‘’is teeqqald i’’, ‘’i mani’’, ig as-nuley i wawal ig as-neggez ar Yur usasu n ugharam asdawan. Neggez s usasu tasellumin, tagey ad nYwejdem. SeksuY ẓares tennay-i: ur ḥmileY dinna g iggudey bnadem.
Meqqar tekka g Tmesna iseggwasen isul diges eari, izdeY-tt. Ur teḥmil adYar g iggudey bnadem, tenna-ak.
– Awey-aY kem s dinna g drusen, ruriY-as
– Xes itkar da bezzaf !
Tawey azmumeg g imi-nnes, tsiwel:
– key ayed i-iYran raea mas i-ttawid !
SuleY da swengimeY s mas tt-ttawiY, tut-i s ubaqqis, tseḍfur-as:
– Ad nezdeY dYi da, mecctegaY !
UrguY-iss s usasu n usbitaṛ n tarwa, netta ag da ttedrasen medden, yizdig awed.
UmẓeY taqhwat, tameẓ Tifa iẓem n uleččin, yameẓ-aY akw diY wawal seg ufella . Ur ssineY mantur ayed ḍrant tillas. Tizwuri g nsekkiwes kiY-as i Tifa udem, YwejedmeY mnidas, smi ikkes Yifi yan ugḍiḍ sster. Xes ad iseič iger-i-id lberḍ. QqimeY imkinnaY allig i-tesmattey Tifa aseggiwer s tama-nnes. DinnaY adwal ayed ufiY ad sniYseY tifiras-nnes, da dikes ggareY tiṭ, tger-tt-d digi tecceḍ. Mer ur as-d-Yrin eniY ayt Yursen qqad nenes g usasu. Tekkes afus-nnes g winu, tesseYley lmunṭu, muneY ides ad tameẓ Ṭramway ur ta tt-inḍiw.
G ubrid, nemseerag ifassen, yagey awed yan ufus ad islelli wayeḍ, neqqim imkinnaY. KnuY ar Yur umeẓẓuY-nnes nniY-as ka tuYul tesserul tafust-nnes. Ur as-giY xes ad tt-nn-tesgulu tarufa, amẓeY-as tazelmaṭ Awed yan isawalen, ayenna ur gin ifassen ! Γur Ṭram sgulaY-tt-nn, akreY-as tasudemt, yuwet tgujilt, inger imi d tqujjin. DinnaY urguY s uYaram asdawan allig čiY ka suY ka, YwbbzeY altu g temsirin-inu allig da i-d-qqaren imeddukkal s imensi. Kamla griY leqejj amezwaru g imi ar tsinṣig ttiliYri. SsneY id nettat. Mani-k a bexxu ayed i-d-taru.
RareY-as, aYaram a tarir. Tekk dinnaY, ig ur nemmeYri snat tikkal kraṭ g wass ur aY-teeni ka. Uhu ! ur da zziY nettemYra xes ig nra ad nemyinniy. Ussan yaḍen tibratin ayed nettemyazan.
Imalas tteqleY ad i-id-t-ini mnala-aY-nn Maṛs nYed Jupitir · maka tceqqa, Utt MerYad. S Uyaf Lman inu bu snat id nniyt YreY-as g iḍ Yur tis mraw. SsnekreY-tt-d g iḍes ur i-igi Ṛebbi. Ad igen ka iqqim ka ! NniY-as riY a kem-inniyeY asekka ar tekkat ka ar tzeggel ka. Ḍart wallas ar tteqleY s tririt-nnes, walu. Taǧ-i, zund eenwa, allig kejmeY s tesdawit teYri-d, bbiY Yifes. Urss mayed diges teYra, da as-qqareY ard uḥleY walu mayed i-id-iruran. Kud Yifi ttebbey tiliYri as-qqareY. Tin muc Yur ezizen imeẓlag-nnes. DduY, teddu, tegmer twaYit tsenyuddu ingeraY isaffen Ybanin. TaYufi-nnes ur i-taY maka mer ufiY inniyeY-tt. Yiwen wass, ḍart uyenna tugey ad d-ttrara i tebratin d tYuriwin-inu n ugratsa akw d tiliYri, YreY-as s wuṭṭun n ttiliYri n umeddakwl-inu. Ar ttini: “tuttut … tuttut” imiḥ tasey, nniY-as alu, tebbey Yifi. Amya ur t-ukizeY. AYuleY iYef-inu allig da seksiweY ḥejji. Ur as-giY maYef i-tnexxal imki.
UteY-tt s urekkil taY-nn tiYmert, ig d tt-d-thezza tmektit ig tt-isYwebbez uzeaf allig ur yad ssineY mani g nn-teffeY Tifa. Tura taYul imkilliY tga, tameddakwelt yuccekan semmus n iseggwasen neYd ugar. Nek s Legza yat tdeggwat, hu-tt nettat d mma-nnes ar ttettint. BbiY ẓares abrid hat ur yad nettat d mma-nnes. Tagẓiwt d igan zund mma-nnes Tara. Aserdas tuwel idda s Limarat izri-tt-d Yur ayt Tifawt. G uyenna ukzeY, tules-as Tifawt ka s mi ur i-tenni xes yiwen sin iwaliwen tenzeY. Zund i-tenna, ha-k ayennaY. SeksuY s Tifa ar tteḍsa, geY ad as-siwleY tebbey-i awal g imi!
– Asekka g usasu-lliY. TYaled i sur i-tenYi, nek, tYufi-nnek a bexxu !
– Qqim g wawal-nnem, s uḥmaq ruriY-as, sucku mek ur nn-teddid qqad am-nn-sqibbeY tiflut.
Teḍfur Tara, sicckentent-i taṭṭangiwin n medden ingin g Legza. S usekka-nnes, tizi-lliY, ansa-lliY. GulaY-tt-nn ssudmeY-tt g imi. Innay-i ssudem-tt. AqqeY-as afus s Hilṭun. Meqqar iYwezzif ubrid ur ides ukiY, mud-inu ad nn-ngulu. Iwri-nn i wallen n medden, ad tes-asiY g irbi, siwleY-as g umeẓẓuY. TtiliYri Yifi tebbey ttuY-tt, tibratin ur i-id-truri ur ǧin tent-uzineY ass-a. Awed awal naẓum-t, tafekka ayed isawalen. Asemmi, issergigin tuYmas iweta-t unerYi n jaj yafes tiYmert.
Tizwuri da ttiriY ad as-iniY, da kem-ttiriY, teqqen-i imi xes ad festeY. Ur baḍeY greY-as-t-id ar diY tteḍsa, tessen is ur t-swengimeY. Ittex i-t-tenna akzeY id nniyt, as-t-tenna, zwiqeY diY nettḍsa meqqar. BabbeY-tt, gneY-as g irbi. Ur illi g urti n Hilṭun xes nekwni d yat tjappuniyt tazurart da ttgafay i yat tebridat tserreḥ-as-d. NemYama g irbi, ig as dikes qqimiY ig i-teqqima dikes, ar nettemseksiw allig YifneY d-ibedda yan ueerrim.
Iqqim isemmeṛ, ar digneY d-iseksiw, allen-nnes g tinneY, allig YwejdmeY g udYar, tYwejdem Tifa g wayeḍ ead ayed inzeY iddu, inna-aY-d: llah ihdikum. Ur as-giY xes ad iereq, mḍerraY s Tifa ad as-ssikzeY ad ur teggwed, tettel-i tiqrucca nerdel, neqqim g wakal allig da d-qqaren altu ayt taddart-nnsen. Teggal ttYima, nagur yat temrilt muneY ides ar Yur Ṭṭram, teddu. Teg ad taley kkeY ḍaras. Aḍar-inu d winnes ar Yursen g tgemmi, teggal-i kejmeY. Ḍart imensi irar-i-id bba-nnes.
Yuweḍ umhad ayelliY, dduY allig ḥaḍreY i usarag n Tifa d tfugla n tukki n igerdasen g uYerbaz-nnes. Lḥasul ur nemyannay, ass-nnaY, xes kan tusdidin. Nettat ttnaYa d tefriwin ad teddu s beṛṛa, nek tuwey-i tesdawit. Sin imalasen ag nn-nemyannay, teddu tYufi ad aY-tneY. Nemga turtit n Hilṭun, tezwuri-nn.
Ur i-tgi xes ad YwejdmeY nemmesnay-tent, timečaḥ maci lbunyat. Da i-tečencaf ard iddu ad yakuf wazzar, amẓeY-as s teYwmas ancucen ard i-terẓem. Mṛaḍa mṛaḍa han aeerrim lliY ibeddad YifneY ar aY-isawal xes s teerabt, lfusḥa. Hal hada sulukun yurḍi llaha wa rasulahu, igen s tmaziYt kan amm, is iYuda wya tteggam Yur allah d umazan-nnes, ayed aY-inna. SuleY uwiY g iYef-inu id lajeṛ ayed itnada, nekreY ad ides mzarayeY, ffYen-d kkuẓ n amm id netta g tseggwin-nnes. MḍerraY s Tifa ffYen-tt idammen. SelleY i ka deffir as ttiY hat yiwen bu tamart ayed iccwun tajenwiyt. Tis sa tuweḍ, ammas n tagant nella diges. S tḥiliyt kkseY-d ayenna akw Yuri illan, aselkim, ttiliYri d kan idrimen maka ugin-ten. Ikkes-d umezwaru-ddaY ka n tefrwit allig dikes iYra kan leqwran Yef zzina d lfeḥca wa lmunkar, isdiddy-i adwal:
-Qqad kwen-nessiwel Yef ssunna n Allah d umazan-nnes, neY awen-nsafee accad ard teḍrim, teddum testeYfrem i ṛebbi.
GgwdeY ad asen-iniY hat ssenen ayt tgemmiwin-nneY is nga imeddukkal, is YureY simraw d kra, iseggwasen.
MraraY awal d iYef-inu, inniyeY ajenwiy, serḍeY aledduy g imi. tenḍu, Tifa tenna-asen:
– Utat-aY ad ur aY-tessiwilem ! Max mayed akw nga d mayed tYalem akw is t-tgam?
Terdel tesxef, ruleY ẓares isers-i unna yumsen digsen taẓult i wallen, tuzzalt g ugerḍ. Ar i-semrujjueen amm takurt, igr-i wa i wa-nn. Ur ksuḍen awed yan. Iwet-asen bu taẓult abeqqa, bedden yiwen ḍart yiwen amm iserdasen. nniY-as:
– Accad aY-takkam s sin ad t-amẓeY xes nekk.
Irul-d ẓari ikkes-i ieban, isYwejdem-i. Inna-ak waccad Yef tadawt-inu aḥafiḍ. Ittex ur wala irYi lḥal ar ttaylalen, s tleqwzin, idamen g tdawt-inu d ku titi. Ar ttakiY d waccad allig ur da ides-ttakiY, mud-inu Tifa ad ur tes-ggwin. Unna iṛmin g ayt tmira, isers-i iferYusen Yef wudem neY isatef g imi yiny-i: axzaka llah. WaddaY issiḍinen igula-nn snat tmiḍiwin, timiḍi-inu d tin Tifa. Ku ig issaneḍ mraw n ljeladat imek as-qqaren irul-d iger-i aman n jabil nYed lxell i tadawt. Angaẓ zund da Yifek itferraY ka uzzal ifsin! Da ggareY aYuyyi, mḍerraY s Tifa, nniY tameggarut-inu. Ḍart uyennaY ẓriY g usbitaṛ is yumes waccad s-ikkaten s teskert. Ran meqqar jjiY ad iqqim uzmul, ad ten-d-kettiY kktiY-d zzina d leqwran d Ssaeudeyya d igidu. Sersen-i g uedil leqwran, asin aselkim d uyenna dikes illan, ddun.
Nek s Tifa ha-tt tunef-d allen ur ssineY imek as-giY ssudmeY-tt ibedded diY bu taẓult YifneY. Ammud n isefra yarun s tfinaY ayed yufa g uedil, ikkes-t-id, dati issekmeḍ-t. Inna-yi s tmaziY:
-TifinaY tinneY akw ayed tga maka itkar ucerwiḍ-a s lmuxalaft ccereeyya.
neqqer-as aluqqid. AdreY i wallen xes ad iffeY tamanneY. Icenti yannay Tifa tfafa-d ! Ikkes-i-tt g ufus, amẓen-i wiyeḍ. Ar tt-ikkat s iḍemsan allig ingi wudem-nnes s idammen. lfajira lexwra, ayed as-inna, iger-tt-d.
Mayed tteggaY mayed ur tteggaY, YreY-as i bba-nnes yawi-tt. Ass-nnaY s assa, semmus n iseggwasen ur annayeY Tifa.
Tamawalt :
Tasnawit : Lycée / Awilan : l’été / Aseggiwer : chaise / Smi : acku, par ce que / Awennit : commentaire / Asasu : Café / Tatkut : rousse / Tasegda : Architecture / Tarufa : la poche / Tafugla : fête / Agerdas : diplôme / Tiskert : l’ail.
Yaru-t: Asafar LIHI
kab_Latn kab_Latn kab_Latn kab_Latn kab_Latn smo_Latn wol_Latn eng_Latn tpi_Latn fij_Latn kab_Latn kab_Latn kab_Latn kab_Latn kab_Latn glg_Latn kab_Latn kab_Latn kab_Latn ita_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn